2001/239/EY: Komission päätös, tehty 26 päivänä maaliskuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/172/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2001) 981)



Virallinen lehti nro L 086 , 27/03/2001 s. 0033 - 0034



Komission päätös, tehty 26 päivänä maaliskuuta 2001, tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa tehdyn päätöksen 2001/172/EY muuttamisesta kolmannen kerran (tiedoksiannettu numerolla K(2001) 981) (ETA:n kannalta merkityksellinen teksti) (2001/239/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan, sekä katsoo seuraavaa: (1) Yhdistyneessä kuningaskunnassa havaittujen suu- ja sorkkataudin taudinpurkausten vuoksi komissio teki päätöksen 2001/172/EY(4), sellaisena kuin se on viimeksi muutettuna päätöksellä 2001/209/EY(5), tietyistä suu- ja sorkkataudin vastaisista suojatoimenpiteistä Yhdistyneessä kuningaskunnassa. (2) Yhdistyneen kuningaskunnan suu- ja sorkkatautitilanne saattaa vaarantaa muissa jäsenvaltioissa sijaitsevat karjat elävien sorkkaeläinten ja eräiden niistä saatavien tuotteiden markkinoille saattamisen ja kaupan osalta. (3) Yhdistynyt kuningaskunta on toteuttanut yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(6), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisia toimenpiteitä sekä lisätoimenpiteitä tautialueilla. (4) Koska Yhdistyneen kuningaskunnan tautitilanne edellyttää Yhdistyneen kuningaskunnan toteuttamien suu- ja sorkkataudin valvontatoimenpiteiden lujittamista, läheisessä yhteistyössä asianomaisten jäsenvaltioiden kanssa päätöksellä 2001/172/EY toteutettujen yhteisön ylimääräisten suojatoimenpiteiden soveltamista on jatkettava vahvistettavaan päivämäärään saakka. (5) Eräät tämän päätöksen säännökset, jotka koskevat muissa jäsenvaltioissa sovellettavia eläinten siirtojen valvontatoimenpiteitä, on mukautettava jäsenvaltioiden tautitilanteeseen ja kotieläintuotantoon. (6) Eräät viittaukset on korjattava selkeyden vuoksi. (7) Tilannetta on tarkasteltava uudelleen pysyvän eläinlääkintäkomitean kokouksessa, joka on tarkoitus pitää 27 päivänä maaliskuuta 2001, ja toimenpiteitä on mukautettava tarvittaessa. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 2001/172/EY seuraavasti: 1) Korvataan 3 artiklan 2 kohdassa ilmaisu "terveyttä koskevista ongelmista yhteisön sisäisessä tuoreen lihan kaupassa" ilmaisulla "terveyttä koskevista ongelmista lihavalmisteiden ja eräiden muiden eläinperäisten tuotteiden tuotannossa ja kaupan pitämisessä". 2) Korvataan 3 artiklan 3 kohdan b alakohdan kolmannessa luetelmakohdassa ilmaisu "liitteessä A olevan VII luvun" ilmaisulla "liitteessä B olevan VI luvun". 3) Korvataan 11 a artiklan 3 kohdan toisen alakohdan kaksi luetelmakohtaa ja a alakohta seuraavasti: "- suoraan teurastamoon tai hyväksytyn keräyskeskuksen kautta teurastamoon välitöntä teurastusta varten, jos lähtö- ja määräpaikan toimivaltaiset viranomaiset antavat tähän luvan, ja - toiselle tilalle, jos lähtö- ja määräpaikan toimivaltaiset viranomaiset antavat tähän luvan, edellyttäen, että: a) tällaiset eläimet eivät joudu kuljetuksen aikana kosketuksiin sellaisten eläinten kanssa, jotka eivät ole samalta lähetystilalta, paitsi jos lähetys tapahtuu teurastamista varten, ja" 4) Korvataan päivämäärä 14 artiklassa päivämäärällä "4 päivän huhtikuuta 2001". 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä maaliskuuta 2001. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 395, 30.12.1989, s. 13. (4) EYVL L 62, 2.3.2001, s. 22. (5) EYVL L 76, 16.3.2001, s. 35. (6) EYVL L 315, 26.11.1985, s. 11.